cyanic-selkie/wikianc huggingface dataset:
Ergoiena
Etimolochía
O toponimo ye d'orichen basco, estando o suyo nombre formato por as palabras (h)er(ri), "pueblo u lugar", y goien, "lo mas en alto", a mas de l'articlo a, que en basco se mete dezaga d'a frase.
Rusia
Cheografía fisica
Muga a lo norte con l'oceano Arctico a traviés d'a mar de Barents, a mar de Kara, a mar de Laptev, a mar d'a Siberia Oriental y a mar de Chukchi. Astí se troban os archipielagos de Nueva Zembla, Tierra de Francisco Chusé, Tierra d'o Norte y Nueva Siberia y a isla de Wrangel.
A l'este, muga con o estreito de Bering que a desepara d'America y con l'oceano Pacifico a traviés d'o estreito de Bering, a mar d'Okhotsk y a mar de Chapón. Astí se troban a isla de Sakhalin y as islas Kurils; y a lo sud d'istas bi ha a isla chaponesa de Hokkaido.
Ergoiena
Cheografía
D'o suyo termin municipal fan parte os concellos de Lizarraga-Ergoiena, Dorrao y Unanu.
Rusia
Cheografía fisica
A lo sud, tien mugas terrestres con Corea d'o Norte, a Republica Popular de China, Mongolia y Cazaquistán. A lo sudueste muga con a mar Caspia y as montanyas d'o Caucas, que deseparan Rusia d'Azerbaichán y Cheorchia.
Rusia s'estendilla a traviés d'a mayor parti d'o norte d'Eurasia y, por tanto, existen una gran variedat de paisaches y climas. A mayor parti d'o paisache consiste en planas granizas, tanto en a parti europea como en a parti asiatica que son amplament conoixitas como, por eixemplo, Siberia. Istas planas son, más que más, estepa a lo sud y selvas densas a lo norte, con a tundra a lo largo d'a costa d'o norte. Se troban cadenas montanyosas a lo largo d'as mugas d'o sud, como lo Caucas (a on que se troba o Elbrús, o punto más alto de Rusia con 5.633 metros d'altaria) y l'Altai. A l'este bi ha la sierra de Verkhoiansk y os vulcans d'a peninsula de Kamtchatka. En a parti central i son os Urals, que son a división prencipal entre Europa y Asia.
Rusia tien una luenga linia de costa de más de 37.000 kilometros a lo largo d'os oceanos Arctico y Pacifico, asinas como mars interiors com a mar Baltica, a mar Negra y a mar Caspia. As mars más chicotas fan parti d'os oceanos; a mar de Barents, a mar Blanca, a mar de Kara, a mar de Laptev, a mar de la Siberia Oriental y a mar de Chukchi fa parti de l'Arctico, mientres que o estreito de Bering, a mar d'Okhotsk y a mar de Chapón perteneixen a l'Oceano Pacifico. As islas prencipals que se i troban encluyen Nueva Zembla, a Tierra de Francisco Chusé, a Tierra d'o Norte, as islas de Nueva Siberia, a isla de Wrangel, as islas Kurils y a isla de Sakhalin.
Mosela
A suya población ye d'1.023.447 habitants (1999) en una superficie de 6.216 km², con una densidat de población de 165 hab/km².
A suya capital se troba en a ciudat de Metz, y en fan parte 9 districtos, 51 cantons y 730 comunas u municipios. L'actual president d'o Consello Cheneral departamental ye Philippe Leroy.
Polaciones
Polaciones ye un municipio d'a comunidat autonoma uniprovincial de Cantabria, Espanya. Fa parte d'a comarca de Saja-Nansa.
Rusia
Dinamica de población
Seguntes as estimacions preliminars, a población rusa l'1 de chinero de 2007 yera de bels 142 millons de personas. En 2007, a población heba baixato un 0,17% y en 2006 un 0,37%. Rusia ye una sociedat diversa y multietnica, bi ha más de 120 grupos etnicos y indichenas. En 2006 186.380 inmigrants plegoron a Rusia, d'os qualos un 95% proveniban d'os paises d'a Comunidat d'Estatos Independients, muitos d'els de parla rusa. Encara que a población rusa ye relativament gran, a densidat de población ye muit baixa, debito a la extensión territorial d'o país. A mayor parti d'a población se concentra en a Rusia europea amán d'os Urals y a lo sudueste de Siberia. Un 73% d'a población ye urbana. Seguntes os datos d'o censo de 2002, as ciudaz más grans d'o país son Moscú (10,1 millons) y Sant Petersburgo (4,7 millons). Once ciudaz más tienen una población d'entre 1 y 2 millons d'habitants: Chelyabinsk, Kazan, Novosibirsk, Nizhny Novgorod, Omsk, Perm, Rostov d'o Don, Samara, Ufa, Volgograd y Yekaterinburg.
O maximo de población rusa goso estar de 148,7 millons d'habitants en 1991, pero dende allora la población ha ito baxando; de feito en 2007, o numero de muertos estió superior a lo numero de naixencias. A tasa de creiximiento poblacional estimata ta 2008 ye de –0,474%. As causas prencipals d'o creiximiento negativo d'a poblavión son una alta tasa de mortalidat y una baixa tasa de natalidat (de 16 por cada mil habitants y d'11 por cada mil habitants respectivament). Manimenos, o Ministerio de Salut de Rusia preveye que en 2011 as tasas de natalidat y mortalidat serán iguals.
Polaciones
A suya población ye de 252 habitants (2009) en una superficie de 89,77 km², con una densidat de población de 2,81 hab/km².
Cheografía
A localidat de Polaciones se troba situada a 900 metros d'altaria, a una distancia de 104 km de distancia d'a ciudat de Santander, a capital d'a suya provincia y d'a suya comunidat autonoma.
Rusia
Luengas
Se parlan en Rusia quasi 100 luengas diferents. Seguntes o censo de 2002, amás d'o ruso, luenga oficial parlata en toz os subchectos federals, se i parlan tamién o tartaro (5,3 millons de personas) y l'alemán (2,9 millons). O ruso ye a unica luenga oficial d'o Estato, pero a Constitución atorga a las republicas o dreito a escullir a suya luenga propia cooficial con o ruso. A tamas d'a suya extensión (o ruso ye a luenga más estendillata cheograficament d'Eurasia) a luenga ye relativament homochenia. O ruso ye a luenga eslava con o numero más gran de parlants. O ruso ye una d'as seis luengas oficials d'as Nacions Unidas.
Etnografía
thumbnail|250px|Hombre y muller d'o [[Daguestán.]] Rusia ye una sociedat diversa y multietnica. Os rusos forman un 80% d'a población total d'a Federación Rusa. Con tot y con ixo, i viven más de 120 grupos etnicos. Belluns d'istos pueblos son muit chicotz, con menos de 1000 individuos; de feito, amás d'os rusos nomás os tartaros, os ucraineses, os chuvaixes, os baixkirs, os chechens y os armenios superan o millón de personas. A Federación Rusa reconoixe a diversidat etnica en estar formata por 21 republicas de minorías, 10 districtos autonomos y una rechión autonoma. En istas rechions, a nacionalidat eponima, manimenos, ye inferior, en numero, a los rusos que i viven. Bellas minorías nacionals demandan mayor autonomía u y incluso a independencia.
Relichión
O Cristianismo, o Islam, o Budismo y o Chudaísmo son as relichions tradicionals de Rusia y consideratas, seguntes una lei aprobata en 1997, como parti d'o "herencio cultural" d'o Estato. A Ilesia Ortodoxa Rusa ye a relichión dominant. Seguntes una enqüesta realizata por o Centro d'Investigación d'Opinión Publica Ruso, un 63% d'os enqüestatos se consideraban rusos ortodoxos. Manimenos, nomás un 15-20% ye practicant; unatro 10-15% practica o Islam. Un gran porcentache d'a población rusa no ye practicant u ye atea u agnostica, un legato d'o suyo pasato sovietico.
Antiga Rusia, eslaus orientals y a Rus de Kiev
Antes d'o sieglo I, as vastas tierras de Rusia meridional estioron pobladas por cuantas tribus, muit dispersas por l'immenso territorio, como os proto-indoeuropeus y scitas. Entre o sieglo III y sieglo VI as estepas estioron asolatas por ondadas succesivas d'invasions nomadas, dirichidas por tribus que a ormino continarían a suya abance dica Europa, como estió o caso d'os hunnos y avaros.
Entre o periodo d'o sieglo V a o sieglo VII los abances humans son representaus por a cultura de Dyakovo, en plena edat de fierro, que ocupaba a zona d'o Volga Superior, o Valday y l'aria de río de Oká. A cultura de Dyakovo yera formada por a chent ugrofinesa, os denantpasaus d'as tribus Merya, Muroma, Meshchera y Vepsos. Toda a toponimia rechional ugrofinesa y o suyo caracter hidronimo nos transporta a ista cultura, un eixemplo ye o río Yauza, afluent d'o Moscova, y probablement o mesmo río Moscova tamién.
Os turcos y os cazacos reinoron as estepas mas baixas d'a cuenca d'a Volga entre os mars Caspia y Negro ent'o sieglo VIII. Destacoron por as suyas notorias leis de tolerancia cosmopolita. Os gazaros estioron a connexión comercial prencipal entre o Baltico y l'imperio musulmán Abasí radicaus en Bagdad. Se convirtioron en importants aliatos de l'Imperio Bizantín y emprendioron una serie de guerras exitosas contra os Califatos arabes.
En ista yera, o termin "Rhos" u "Rus" estió primer aplicau a os varegos y dimpués tamién a os eslaus que habitaban a rechión. En o periodo d'o sieglo X a XI a Rus de Kiev u Rusia medieval plegó a estar o prencipau mas gran en Europa y un d'os mas prospers, a causa d'o comercio diversificau tanto con Europa como con Asia. a obridura de nuevas rutas d'o comercio con Oriente en o tiempo de As Cruzadas contribuyó a la decadencia y a la fragmentación d'o prencipau a fins d'o sieglo XII.
En o periodo d'o sieglo XI y XII, as incursions constants d'as tribus turcas nomadas, como os polovtsy y os pazinacos, levoron a la migración masiva d'as poblacions eslavas, d'o sud fertil a las rechions d'o norte, conoixius como Zales'e. Os estaus medievals d'a Republica de Novgorod y o Prencipau de Vladímir-Súzdal surtioron como sucesors d'o Rus de Kiev. Mientres, o curso mediano d'o río Volga yera dominau por o estau musulmán de Bulgaria d'o Volga. Como muitas atras partes de Eurasia, istes territorios fuoron invadius por os mongols, formando o estau d'a Horda Dorada que saqueyaría os prencipaus rusos entre mas de tres sieglos. Amán d'a metat d'a población rusa morirá entre a invasión mongola; posteriorment conoixius como os tartaros, gubernarán as extensions meridionals y centrals de Rusia mientres que os territorios actuals de Ucraína y Belarrusia serán incorporaus a o Gran Ducau de Lituania y Polonia, dividindo asinas a os eslaus orientals entre belarrusos a o norte y ucraineses a l'ueste.
Prencipau de Moscú
A diferencia d'o suyo lider espiritual, l'Imperio Bizantín, Rusia, baixo o liderache de Moscú, podió revivir y organizar a suya propia guerra de la reconquiere, subchugando finalment a os suyos enemigos y anexando os suyos territorios perdius. Dimpués d'a caita de Constantinoble en 1453, a Rusia moscovita queda como o solo estau cristiano funcional en a buega d'Europa Oriental, adquirindo asinas o dreito de reclamar a succesión a o legato de l'Imperio romano d'Oriente. Encara baixo o dominio d'os mongol-tartaros, o Ducau de Moscú prencipió a afirmar a suya influencia en Rusia Occidental en o prencipio d'o sieglo XIV. O resurchimiento espiritual, emparau por a Ilesia Ortodoxa y santo Sergio de Rádonezh, aduyó a o Ducau de Moscú a redotar a os mongolo-tartaros en a Batalla de Kulikovo en 1380.
Ivan IV "O Terrible" (1530-1584) mete fin a o control d'os invasors, consolidando rechions cercanas baixo o dominio de Moscú. Ye o primer en tomar o titol de "Gran Duque de Todas as Rusias".
A'l prencipio d'o sieglo XVI, o Estau ruso prenió como fiques prencipals recuperar toz os territorios perdius a conseqüencia d'a invasión mongolo-tartara y protecher a zona fronteriza meridional contra os ataques d'os tartaros de Crimea (As Guerras Ruso-De Crimea) y de qualques lugars turcos. Os fidalgos, recibindo una sinyoría d'o sobirán, estioron obligaus a servir en l'exercito. O sistema d'a sinyoría plegó a estar la base t'a caballería noble. En 1547, Ivan IV fue coronau oficialment como o primer Zar de Rusia. Entre o suyo reinau, Ivan IV anexionó rechions de Kazán y Astracán entre atras y transformó Rusia en un estau multietnico. Iván IV promulgó un nuevo codigo de leis (Sudebnik de 1550), establindo o primer cuerpo representativo feudal (Zemsky Sobor) y introdució a autochestión local en as rechions rurals. A zaguers d'o sieglo, cosacos rusos fundoron os primers establimientos en Siberia Occidental. O suyo reinau tamién estió marcau por a larga y fracasada guerra contra a coalición de Polonia, Lituania y Suecia ta l'acceso a o comercio a traviés d'a mar Baltica.
Iván levó a cabo una serie de porgaduras en a aristocracia feudal, probablement provocadas por a traiduría por parte de principe Kurbsky, por as qualas dentró en a historia como "O Terrible". Dimpués d'a suya muerte os fracasos militars, as epidemias y as pobras cullitas debilitoron o Estau, os tartaros de Crimea creman a ciudat de Moscú. a muerte d'os fillos d'Iván combinau con o fame de 1601-1603 levan a la guerra civil y a la intervención extranchera.
A meyaus d'o sieglo XVII i heba establimientos rusos en Siberia Oriental y en a peninsula de Chukchi a traviés d'o río Amur. En 1648 o navegant ruso Semión Dezhniov descubre o estreito que desepara Siberia de Alaska. Mas tarde, en 1728 será explorau por o navegant danés Vitus Bering, y levará o suyo nombre (estreito de Bering).
Imperio Ruso
O control moscovita d'a nación naixient continó dimpués d'a intervención polaca baixo a dinastía subsiguient de Romanov, empecipiando con o Zar Miguel I de Rusia en 1613. Pero I o Gran, qui gubernó o Zarato Ruso, redotó a l'Imperio sueco entre a Gran Guerra d'o Norte, forzando-lo a ceder Karelia Occidental y Ingria (dos rechions perdidas por Rusia en o Tiempo de Dificultatz), y de Livonia (actuals Estonia meridional y Letonia septentrional). Isto aseguró l'acceso de l'Imperio Ruso a o mar y o comercio maritimo, en Ingria. Fundó en 1703 una nueva capital, San Petersburgo y estió, en gran parte, responsable de levar a cultura d'Europa Occidental a Rusia, a resultas d'as suyas reformas.
Dimpués de ditas reformas, Rusia obtenió poder en Europa. Catarina a Gran, que gubernó entre 1762 a 1796, continó os esfuerzos de Pero I ubicando a Rusia como un d'os grans poders europeus. Como eixemplos d'a participación europea en o sieglo XVIII, se destacan a Guerra de Succesión Polaca y a Guerra d'os Siet Anyos. Dimpués d'a división de Polonia, Rusia adquirió os significativos territorios d'o ueste, os quals se trobaban poblaus prencipalment por personas de relichión ortodoxa. A conseqüencia d'as guerras contra l'Imperio Otomán, Rusia augmentó as suyas buegas dica o mar Negro tenendo como objetivo a protección d'a rechión cristiana d'os Balcanes contra os turcos. En 1783, Rusia y o Reino cheorchiano (que fue devastau quasi totalment por as invasions persas y por os turcos) sinyoron o tractau de Georgievsk seguntes o qual Cheorchia (Kartl-Kakheti) recibió a protección de Rusia.
En 1812, habendo reuniu quasi meyo millón de soldaus franceses y provenients d'os suyos atros estaus conquerius en Europa, Napoleón invadió Rusia. Manimenos, dimpués de tomar Moscú, fue forzau a retirar-se enta Francia. Quasi o 90% d'as fuerzas invasoras murioron en as batallas con l'exercito ruso, a causa d'os guerrillers, y o crudo hibierno. Os exercitos rusos rematoron a persecución de l'enemigo tomando a suya capital, París.
Os oficials d'as guerras napoleonicas levoron a Rusia las ideyas d'o liberalismo y mesmo procuroron reducir os poders d'o zar entre a rebelión frustrada d'os dekabristas en 1825, a quala fue seguida por cuantos decenios de represión politica. Unatro d'os resultaus d'as guerras napoleonicas, estió a constitución de Besarabia, y de Finlandia en l'Imperio Ruso, y a creyación d'o Congreso Polonia. a permanencia d'a servitut y as politicas conservaderas de Nicolau I de Rusia estorboron o desembolique de l'Imperio Ruso a meyaus d'o sieglo XIX. Como resultau, o país fue redotau en a Guerra de Crimea (1853-1856) por una alianza de poders europeus mayors que incluiban a Gran Bretanya, Francia, l'Imperio Otomán y Piamonte-Cerdenya.
L'actividat revolucionaria moderna en l'Imperio Ruso prencipió con a Rebelión Decembrista de 1825, y encara que a servitut fue abolida en 1861, lo fuo en termins desfavorables t'os labradors y sirvió ta animar a os revolucionarios. Un parlamento, a Duma estatal, fue establiu en 1906, dimpués d'a Revolución de 1905, pero o malestar politico y social siguió. Estando agravau entre a Primera Guerra Mundial por o fracaso militar y a escaseza d'alimento en as ciudaz prencipals.
O succesor de Nicolau I de Rusia, Aleixandre II (1855-1881) fue forzau a emprender una serie de reformas completas y publicó un decreto abolindo a servitut, en 1861. As grans reformas d'o reinau d'Aleixandre II dirichioron cada vez mas rapido o desembolique y as tentativas d'o capitalista Serguéi Witte ent'a industrialización. Una atmosfera de eslaufilia yera en augmento, liderata por a victoria de Rusia en a Guerra Ruso-Turca, a quala forzó a l'Imperio Otomán a reconoixer a independencia de Rumanía, de Serbia y Montenegro, y l'autonomía de Bulgaria.
O gubierno ruso no querió participar en a Primera Guerra Mundial, pero sentiba que a sola alternativa yera l'acceptación d'a dominación alemana d'Europa. Rusos de clase alta y burgueses aduyoron en o esfuerzo de guerra d'o rechimen. Labradors y treballadors, en cambeo participoron con muito menos entusiasmo debant d'a situación. Alemanya teneba un exercito que levaba a debantera en Europa y un enorme poder industrial, tenendo amás a Austria y l'Imperio Otomán como os suyos aliatos en a guerra. Conseqüentment, Rusia fue forzada a luitar en atras tres guerras y en a guerra anglesa simultaniament. Baixo istas circumstancias o esfuerzo ruso en a guerra estió impresionant. Habendo ganau cuantas grans batallas en 1916, l'exercito guardó distancia quan esclató a Revolución rusa de 1917, en parte por razons economicas, pero prencipalment porque a desconfianza publica ya existent ent'o rechimen creixió por a corrupción y a traiduría. Muitas historias estioron inventadas u enormement exacheradas, tal como a creyencia que un mistico, Grigori Rasputín, tenió gran influencia politica dentro d'o Gubierno. O que importó, manimenos, fuo que se creyoron as remors.
Revolución de 1917 y a fin d'a era zarista
Tot y que Rusia se industrializaba rapidament, tasament una chicota parte d'a población, mas que mas nobles y qualques industrials, teneban buenas condicions de vida. Os labradors yeran pobres y, encara que Aleixandre II heba feito una chicota la reforma agraria, lis yera muit dificil d'acceder a la propiedat d'a tierra. As succesivas redotas en as batallas mientres a I Guerra Mundial y o descontento cheneralizau d'a población levoron a que a economía interna prencipiase a deteriorar-se, la qual cosa condució a o caos social y a cuantas rechiradas y intentos revolucionarios. Istas revolucions tienen dos calendatas: 1905 y 1917. En a revolución de 1905 prencipió a fin d'a era zarista, quan Rusia fue redotada inasperadament por Chapón en una guerra entre istos dos países, a Guerra Ruso-Chaponesa. Chapón yera un país chicot y feble a ran tecnolochico, y isto espantó a o zar Nicolau II y afectó a la suya popularidat. Asinasmesmo, en 1905 un grupo de treballadors elaboró una petición a o zar exichindo reformas economicas y socials. O movimiento fue violentament reprimiu por as tropas d'o zar, qui dioron muerte a alto u baxo 1.000 d'os treballadors. Ixe episodio fue conoixiu como "Domingo Sangriento", a partir d'ell se formoron os primers Soviets.
O poder d'os sovieticos y a influencia d'a revolución de 1905 se fue feblando en os anyos siguients; manimenos, con a dentrada de Rusia en a Primera Guerra Mundial, as condicions de vida de gran parte d'a población empiororon drasticament, chenerando as condicions ta nuevas rechiradas que darían orichen a la Revolución de febrero de 1917, a on social-revolucionarios, mencheviques, cadets y bolcheviques intentoron dar -por separau- con nuevas formulas de gubierno ta Rusia, dando puesto a una breu Republica d'inspiración occidental, estando-ne o suyo maximo lider Alexander Kerensky. Iste nuevo orden no prosperó, prencipalment, a la oposición d'os liders rusos d'a nueva republica a la marcha de Rusia d'a guerra, la qual cosa favoreixió a os bolcheviques que, encara que yeran una minoría politica entre os partius d'a epoca, yeran os solos que esfendeban a salida d'a guerra de traza intransichent; d'ista traza se dio orichen a la revolución d'octubre de 1917, d'inspiración bolchevique, y a la posterior conquiesta d'o poder por parte d'os soviets lideratos por Lenin y Trotsky, que creyoron o Partiu Comunista dando asinas os primers trangos t'a formación d'a Unión Sovietica.
Con a vistoria d'a revolución de febrero, s'establió un Gubierno provisional liderato por Alexander Kerensky, que teneba o refirme d'una man de liberals y democratas y mesmo teneba a colaboración d'os soviets; sindembargo, a ezquierda y a dreita teneban fundas diferencias en cuantos temas, mas que mas respective d'a conducción d'a politica de guerra: a dreita quereba continar fendo parte d'o bando aliato y a ezquierda quereba albandonar a guerra. En chulio de 1917 principió a Ofensiva Kerensky en Galitzia, en o Frent Oriental, que remató en un fracaso (mesmo que l'Ofensiva Brusilov en 1916) orichinando asinas un abance de l'exercito alemán que anunciaba o esboldregamiento d'o frent, feito agravato por l'alto indice de desercions en as filas de l'exercito ruso.
Lenin tornó a Petrograu en octubre, inspirando a Revolución d'octubre con o lema "Tot o poder t'os soviets!". Trotsky, president d'o Soviet de Petrogrado, dirichió o derrocamiento d'o Gubierno Provisional dende l'Instituto de Smolny, dende o 6 a o 8 de noviembre de 1917. A la fin d'a Revolución rusa de 1917, una facción politica marxista clamó a os bolcheviques a tomar o poder en Petrogrado y Moscú baixo o liderache de Lenin. Os bolcheviques cambeoron o suyo nombre enta Partiu Comunista. L'asalto y a capitulación d'o Palacio d'Hibierno en a nueit d'o 7 a o 8 de noviembre marcoron o prencipio d'o gubierno sovietico. Kerenski, redotato, albndonó a ciudat y marchó enta o exilio.
O zar Nicolau II y familia reyal fuoron asasinatos en Yekaterimburgo y con ixo remató a zaguera dinastía rusa. Entre un tiempo se creyó en a remor que a filla menor d'a familia, a princesa Anastasia, heba sobrevivito, remor que investigacions recients han desmentito.
Dimpués d'a victoria d'os bolcheviques, Rusia sufre una Guerra Civil (1918-1922) entre os partidarios d'a revolución bolchevique (Exercito Royo) y os suyos opositors (Exercito Blanco), istos zaguers, emparatos en qualques momentos d'a guerra, por diversas potencias foranas. Ta ganar, Lenin adoptó o lema d'o "Comunismo de Guerra", en drenando recursos d'a producción agricola ta proveyer a os soldatos. Con a victoria de l'Exercito Royo grans companyías privadas fuoron zarradas como, por eixemplo, a interpresa Smirnoff.
Era sovietica
En plegar os bolcheviques en o Gubierno, teneban dos temas importants ta solventar: o primero, l'amenaza exterior a traviés de l'abance d'as tropas alemanas en o Frent Oriental; y o segundo, l'amenaza interior d'a oposición armata que lis feban atros movimientos politicos, mas que mas l'Exercito blanco contra-revolucionario.
Ta solventar o primero d'istos problemas, Lenin sinyó a paz con as Potencias Centrals en o Tractau de Brest-Litovsk, encara que acceptó importants perdugas territorials a favor d'as Potencias Centrals y tamién acceptó a independencia de cuantos territorios que d'antis mas feban parte d'a Rusia zarista. Salvava asinas a supervivencia d'o mesmo rechimen revolucionario, con a quala cosa chustificó l'acceptación d'ixe tractau.
Respective d'o segundo d'ixos problemas, se simplificoron a traviés de cuantos golpes d'estato executatos por militars de dreita y refirmatos por l'almirante Aleksandr Kolchak que rematoron con bellos gubiernos d'os socialistas revolucionarios, oposatos a os bolcheviques y partidarios de Kerensky. Prencipió asinas una contraofensiva d'os contra-revolucionarios a traviés de tot o país, esclatando asinas a Guerra civil rusa con aduya militar d'os Aliatos, encluyendo-ie a os chaponeses que dentroron por Siberia a traviés de Vladivostok; sindembargo, l'Exercito Royo establito por Trotsky redotó y fació fuera a las tropas aliatas y a os contra-revolucionarios, dixando asinas a Lenin con as mans libres t'acotolar a os campesins aliatos con os social-revolucionarios que prebaban tamién de derrocar a o rechimen bolchevique. En abril de 1921 bi heba 165 exercitos en Rusia debantatos en armas contra os bolcheviques, d'os quals os social-revolucionarios refirmaban 140. A tamas d'os exitos militars y politicos bolqueviques, un elemento que estió clau en a suya victoria estió l'albandono d'a politica de confiscación d'alimentos y a suya substitución por a dita Nueva Politica Economica en ixe mesmo 1921.
A victoria tenió un pre altismo: a Guerra civil rusa estió, dezaga d'a rebelión taiping en China en o sieglo XIX, a mas destructiva d'a historia, con mesmo mas victimas que en toz os frents d'a Primera Guerra Mundial, con 900.000 soldatos bolcheviques, 1.000.000 de soldatos d'os exercitos campesins y 8.200.000 victimas civils, amás d'os soldatos blancos, en numero encara desconoixito.
A Unión Sovietica fue establida en aviento de 1922 como a Unión d'as Republicas Sovieticas de Rusia (familiarment conoixida como Rusia Bolchevique), Ucraína, Belarrusia y Transcaucasia gubernadas, as tres primeras, por partius bolcheviques y a zaguera por o menchevique.
Revolución y a fundación d'o estato sovietico
O levantamiento popular espontanio en Petrograu, en respuesta d'a caita d'a economía y a moral en tiempo de guerra, acabó con o derrocamiento d'o gubierno imperial en marzo de 1917 (veyetz Revolución de Febrero). A autocracia zarista fue reemplazada por o Gubierno Provisional Ruso, que os suyos liders pensoron en establir una democracia liberal en Rusia y continar participando en o costau d'a Triple Entente en a Primera Guerra Mundial. Al mesmo tiempo, ta asegurar os dreitos d'a clase obrera, as asambleas de treballadors, conoixidas como Soviets, naixen a lo largo de tot o país. Os bolcheviques, dirichius por Lenin, presionoron a favor d'una revolución socialista tanto en ditas asambleas como en as carreras, tomando o poder en o Gubierno Provisional en noviembre de 1917 (veyer Revolución d'octubre). Solament dimpués d'a larga y sangrienta Guerra civil rusa de 1918-1921, entre a qual s'aprebó a primera Constitución sovietica de 1918 y que incluyó intervención extranchera en cuantas rechions de Rusia se afirmó o nuevo poder sovietico. Dimpués d'a Guerra Polaco-Sovietica de 1919-1921, a "Paz de Riga" a prencipios de l'anyo 1921 dividió os territorios disputaus de Belarrusia y Ucraína entre Polonia y a RSFS de Rusia.
A muerte de Lenin y a puyata de Stalin
Lenin esdevenió o maximo lider d'o nuevo estato, a Unión Sovietica, en establindo-ie una dictadura. Sindembargo, en 1922 principioron os suyos problemas de salut, y o problema d'a suya succesión en o liderache d'o país prencipió a estar obchecto d debat. En o suyo testamento d'aviento de 1922 desaconsellaba que lo succedese Stalin, en decindo que:
En chinero de 1923 Lenin demanaba que o partiu emprenese accions ta fer fuera a Stalin d'o cargo de secretario cheneral y que lo substituise "qualsiquiera atra persona que sía superior a Stalin mas que mas en un aspecto: que sía mas tolerant, mas leyal, mas eDucau y mas atento con os suyos camaradas". Sindembargo, Lenin morió en chinero de 1924 sin que hese podiu fer fuera a Stalin. Stalin recibió o refirme de Lev Kamenev y Grigori Zinoviev, que pensaban que o posible problema t'o nuevo estato sovietico yera Trotsky y no pas Stalin; os tres establioron un triunvirato ta gubernar a Unión Sovietica.
Entre 1923 y 1925 o triunvirato luitó de conchunto t'aislar a Trotsky y privar-lo d'a suyas influencias en o partiu y en o estato, pero dimpués de lograr iste obchectivo, dende 1925 Stalin s'alió on os elementos mas dretans d'o partiu (Nikolai Bukharin, Alexei Rykov y Mikhail Tomsky) ta fer fuera a Kamenev y Zinoniev; ta rematar por expulsar a ixos elementos mas dretans en 1929 y establir un control absoluto por parte de Stalin.
O stalinismo
En consolidar o suyo poder dende 1929, Stlin establió en a Unión Sovietica o dito stalinismo, una dictadura totalitaria basata en o rechimen de terror ta mantener-se en os suyos cargos, fendo emplegos masivos d'a policia politica d'o rechimen (a NKVD) y d'un sistema de "purgas" ta suprimir (mesmo fisicament) a os suyos opositors, en un sistema que s'estendilló d'alto en baixo a traviés de tot o sistema politico sovietico.
Esporte
Como a gran succesor d'a Unión Sovietica, l'esporte continua estando una parti muito important d'a sociedat Rusa. Entre os esportes practicatos y mes populars estan os esportes d'hibierno, a chimnasia, l'atletismo, o baloncesto, l'aixedrez, o tenis y o fútbol iste zaguer con mes importancia dende a desaparición d'a Unión Soviética.
L'equipo ruso fue parcialment feito fuera d'os Chuegos Olimpicos de Río 2016 y os Chuegos Olimpicos d'hibierno de 2018 a causa d'os casos de dopache permitiu y organizau per o estau. A qualques atletas rusos se les permitió participar en os Chuegos Olimpicos de 2018 baixo una bandera neutral con o nombre d'Atletas Olimpicos de Rusia.
Dimpués d'a invasión rusa d'Ucraína de 2022, o Comité Olimpico Internacional (COI) condenó la violación d'a tregua olimpica adoptada per l'Asembleya Cheneral d'a ONU per parte de Rusia. Lo COI pidió a las federacions d'esportes que prohiban a os atletas rusos participar en qualsequier evento internacional dica nuevo aviso, o 3 de marzo o Comité Paralimpico Internacional prohibió a os atletas rusos competir en os Chuegos Paralimpicos d'hibierno de 2022. Lo COI tamién retiró la Orden Olimpica a Vladimir Putin.
Competicions esportivas
Rusia tién una gran tradicción esportiva y bi ha organizato belunas d'as competicions esportivas mes importants d'o mundo entre as que destacan os Chuegos Olimpicos en a suya XXII edición d'a era moderna celebratos en Moscú en 1980, ciudat que tamién estió a seu d'o Campionato d'o Mundo d'Atletismo de 2013.
Torreblanca (Fraga)
Torreblanca ye un lugar despoblau d'a provincia de Uesca situau en a comarca d'a Cinca Baixa, en o municipio de Fraga.
La Peña (Salamanca)
La Peña ye un municipio d'a provincia de Salamanca, en a comunidat autonoma de Castiella y Leyón, Espanya. A suya población ye de 125 habitants (2007), en una superficie de 25,19 km² y una densidat de población de 4,96 hab/km².
La Vellés
La Vellés ye un municipio d'a provincia de Salamanca, en a comunidat autonoma de Castiella y Leyón, Espanya. A suya población ye de 472 habitants (2007), en una superficie de 25,50 km² y una densidat de población de 18,50 hab/km².
Tercera División d'Espanya - Grupo XVII (2016/17)
A temporata 2016/17 d'o Grupo XVII d'a Tercera División d'Espanya de fútbol estió o grupo d'equipos d'Aragón en Tercera división. O campión estió o Deportivo Aragón por sisena vegata en a suya historia, o sozcampión a Sociedad Deportiva Tarazona, tercer y quatreno l'Utebo F. C. y a S. D. Ejea respectivament. Istos quatre equipos chugaron ta promocionar de categoria pero nomás o Deportivo Aragón aconsiguió puyar de categoría. Baixaron ta Rechional Preferent: C. D. Cuarte, Atlético Escalerillas, C. F. Épila y l'Andorra. Cal destacar que o maximo goleyador fue Alberto Morales Aisa d'o C F. Illueca con 26 gols.
Kotlin
thumb|300px|Kotlin. Kotlin ye un luengache de programación de proposito cheneral, multiplataforma y multiparadigma. A suya caracteristica mas destacada ye contar con inferencia de tipos. Ye disenyau pa poder interoperar de tot con Java tanto con a librería de clases de Java como con a maquina virtual de Java (JVM). Gracias a l'imferencia de tipos, a suya sintaxi ye mas concisa que la de Java.
Tercera División d'Espanya - Grupo XVII (2016/17)
Clasificación
Pts = Puntos; Ch = Partius Chugaus; G = Partius Ganaus; E = Partius Empataus; P = Partius Perdius; GF = Gols Anotaus; GC = Gols Recibius
Kotlin
Amás de JVM, Kotlin tamién puede compilarse a JavaScript (per eixemplo pa aplicacions web) u a codigo nativo pa iOS u Android.
Kotlin ye desembolicau sobretot per l'interpresa JetBrains en as suyas oficinas de Sant Petersburgo (Rusia). Lo suyo nombre promana d'a isla de Kotlin, situada amán de Sant Petersburgo.
thumb|300px|Mascota de Kotlin.
Lo 7 de mayo de 2019, Google anunció que lo luengache de programación Kotlin ye agora lo suyo luengache preferiu pa os desembolicadors d'aplicacions d'Android. Dende o lanzamiento d'Android Studio 3.0 en octubre de 2017, Kotlin s'ha incluyiu como una alternativa a lo compilador stándard de Java.
Ola mundo
Iste programa en Kotlin s'escribe:
David Brin
Glen David Brin, naixito de Glendale (California) o 6 d'octubre de 1950, ye un escritor y novelista estausunidense de Ciencia ficción, que ha recibito cuantos premios mientres a suya carrera literaria.
(6354) Vangelis
(6354) Vangelis ye un asteroide perteneixient a lo cinto d'asteroides descubierto per Eugène Joseph Delporte dende lo Real Observatorio de Belchica, en Uccle, o 3 d'abril de 1934.
Nombre
Se designó provisionalment como 1934 GA y posteriorment, en l'anyo 1995, estió nombrau en a honor d'o compositor griego Vangelis.
Rayo
thumb|300px|Una rueda de rayos de [[bicicleta.]]
O rayo ye una de cuantas varetas que irradian dende lo centro d'una rueda (o buixe an se connecta l'eixe), connectando lo buixe con a superficie de tracción redonda.
A rueda de rayos s'inventó pa permitir a construcción de vehiclos mas liucheros y rapidos. A evidencia fisica mas temprana de ruedas con rayos se trobó en a cultura Sintashta, que data de 2000 aC.
Os rayos pueden estar de fusta, metal u fibra sintetica dependendo de si serán en tensión u compresión.
Beluns tipos de ruedas tienen rayos removibles que se pueden reemplazar individualment si se trencan u doblan. Istos incluyen ruedas de bicicletas y siellas de ruedas.
Hibierno demografico
Hibierno demografico ye a denominación que se fa servir en a ciencia d'a Demografía ta denominar o envellimiento d'a población, estando una denominación creyata por Michel Schooyans, catedratico emerito d'a Universidat Catolica de Leuven.
Se considera que una población dentra en hibierno demografico cuan a taxa de fecundidat ye inferior 2,1; ye decir, cuan a meya de naixencias ye inferior a 2,1 fillos por muller.
Vosgos
Os Vosgos (en francés Vosges, en alemán Vogesen) son una sierra de l'este de Francia paralela a o Rin por a suya ribera ezquierda. Tien unos 250 km en a endreza sudueste a nord-este, entre a val de Saverne (Tabernae) a o norte, o paso de Belfort a o sud, l'altiplán triasico d'a Lorena y os turons de Faucilles a l'ueste, y a plana d'Alsacia a l'este. O punto mas alto ye o Ballon de Gebweiler de 1.424 metros, a o sud d'a sierra.
O suyo nombre antigo estió Vosegus (tamién Vogesus).
Sant Sabastián
Sant Sabastián (San Sebastián en castellano; Donostia en basco; Donostia-San Sebastián oficialment) ye una ciudat d'a comunidat autonoma d'o País Basco, capital d'o territorio historico de Guipuzcua (actualment una d'as provincias d'Espanya) y d'a comarca de Donostialdea.
A suya población ye de 187.849 habitants en una superficie de 60,89 km².
Toponimia
thumb|250px|right|O barrio de [[Gros, a placha de Zurriola y o Kursaal vistos dende o mont Ulia.]] En romance navarro s'escribiba Sant Sabastian.
Parla
Fa uns sieglos se i charraba gascón, que ha dixau bells toponimos de Donostia como Urgull (d'o gascón Orgull u Urgullus pasó enta lo basco como Urgull), Gros, Polloe (provién d'o gascón Poll y Pollet y pasó enta lo basco como Polloe), Morlans, Monpas (Mont-pas), Aiete (d'o gascón Ayet pasó enta Aiete d'o basco), Ulia (d'o gascón Oli pasó enta l'idioma basco como Ulia o Uliamendi) y Miramon (d'o gascón Miramont).
Cheografía
A ciudat de Sant Sabastián se troba situada a 6 metros d'altaria sobre lo livel d'a mar, a lo canto d'a mar Cantabrica y a una distancia de 103 km d'a ciudat de Vitoria, a capital politica d'o País Basco.
Esporte
L'esporte mas popular chunto a la pilota ye o fútbol y lo suyo equipo mas representativo en Sant Sebastián ye a Real Sociedad, que tién tamién atra sección d'atletismo.
En baloncesto tamién cal destacar a lo Sant Sabastián GBC que chuga en a Liga ACB.
Instalacions esportivas
La ciudat esportiva d'Anoeta ye a instalación esportiva mes destacada y completa de Sant Sabastián. Tién un estadio de fútbol con una pista d'atletismo, y chunto a este un de mes chicot, un velodromo, piscinas, trinquetz, un chimnasio, un poliesportivo y un hotel.
Competicions esportivas
D'as competicions anuals organizadas en a ciudat cal destacar-ne a Bandera de La Concha, que ye una cursa de traineras, a Clasica de Sant Sabastián de ciclismo, a Maratón de Sant Sebastián, a cursa Behobia-Sant Sebastián.
Tom Burke
Thomas Edmund Burke mes conoixito como Tom Burke naixito de Boston, Massachusetts o 15 de chinero de 1875 y muerto en mesmo puesto o 9 d'agosto de 1945, estió un atleta estausunidense especializato en prebas de velocidat y meyo fundo. Estió campión d'Estaus Unius en a preba de 440 yardas en 1895, 1896 y 1897 y de 880 yardas en 1898, amas a mas estió o primer esportista en ganar una medalla d'oro en os Chuegos Olimpicos d'a era moderna con as suyas victorias en 100 y 400 metros lisos.
Dimpués d'a suya retirata d'a competición estió entrenador en a Mercersburg Academy y treballó como periodista en bells diarios de Boston.
Britt Ekland
Britt Ekland (nombre artistico de Britt-Marie Eklund), naixita d'Estocolmo o 6 d'octubre de 1942, ye una actriz sueca, activa en o cine britanico dende primerías d'os anyos 1960.
D'entre a suya filmografía, se puet destacar a suya pertecipación en cintas como Too Many Thieves (1966, Abner Biberman), Caccia alla volpe (1966, Vittorio De Sica), The Night They Raided Minsky's (1968, William Friedkin), Gli intoccabili (1969, Giuliano Montaldo), Tintomara (1970, Hans Abramson), Get Carter (1971, Mike Hodges), Asylum (1972, Roy Ward Baker), The Wicker Man (1973, Robin Hardy), The Man with the Golden Gun (1974, Guy Hamilton), Satan's Mistress (1982, James Polakof), u Marbella, un golpe de cinco estrellas (1985, Miguel Hermoso).
Foz Calanda
Foz Calanda ye un municipio de la provincia de Teruel, situau en la comarca de lo Baixo Aragón y partiu chudicial d'Alcanyiz.
La suya población ye de 319 habitants (2009), en una superficie de 38,16 km², con una densidat de población de 8,36 hab/km².
Cheografía
Ye situato entre dos de las zagueras sierras de lo norte d'o Sistema Iberico, en la val de lo Guadalopiello, a 496 metros d'altaria dencima de lo livel de la mar y a una distancia de 143 km de la ciudat de Teruel, la capital de la suya provincia, y de 24 km d'Alcanyiz, la capital de lo suyo partiu chudicial.
A Lueza (Charo)
A Lueza (oficialment, en castellano, «Alueza» ) ye un lugar aragonés d'o municipio d'a Fueva, en a comarca de Sobrarbe y a provincia de Uesca. A suya población ye de 9 habitants (2011 ).
Foz Calanda
Toponimia
Ye de los pocos lugars de Teruel que conserva lo suyo nombre aragonés, mesmo en la toponimia oficial en castellano. Lo chentilicio de Foz ye tamién en aragonés: Focino, confundiu con una embotata.
Bi ha microtoponimos en aragonés como El Saso, Los Terreros, El Morrón, Los Pascualet, Las Pedrenyeras, Val de la Masada d'el Plano y La Val de Foz. Lo microtoponimo Tolocha puet representar una fase morazabe por tener la terminación en -ocha.
Prunus persica
A presiquera u presquero (Prunus persica (L., 1758) ) ye un árbol caducifolio natural de China, d'entre 5 e 10 m d'altaria cuan ye adulto, miembro chunto con l'almendrera d'o subchenero Amygdalus. L'árbol ye extensament caultivato en diversas variedaz perque produce una fruita singularment gustosa, o presiego u presco.
A Lueza (Charo)
Va estar parte d'o municipio de Charo dende 1834 dica l'absorción en o municipio de Muro de Roda en o periodo intercensal 1842-1857. Ye o solo lugar que tanto Charo como Muro de Roda van tener en a riba oriental de o barranco d'a Usía. Dende a decada de 1960 se troba integrau en o municipio de a Fueva.
Foz Calanda
Apellitos
Un apellito prou frecuent y caracteristico de Foz Calanda ye Lej.
Prunus persica
thumb|left|Flores de presquero
A Lueza (Charo)
Cheografía
A Lueza se troba en un cantimplano en a parte baixa de o solano que sinyorea Ranyín, adintro de a subcomarca natural d'a Fueva, rodeyau 360º por fincas agricolas que han gosau estar a base economica tradicional de a localidat, y comunicau con un caminet de bel ciento de metros con a pista asfaltada que en baixando por o Lumo de Ranyín comunica Ranyín con a carretera local HU-V-6442 aman de Charo.
Foz Calanda
Curiosidaz
La familia de Luis Buñuel yera de Foz Calanda. No ye claro d'a on ye naixito porque allora Foz no yera municipio y dependeba de Calanda.
Prunus persica
Os prescos, chunto con as ciresas, prunas y alberches son fruitas de cascuello (drupas). Esta especie se clasifica en variedaz que a suya carne se desepara facilment d'o cascuello y en atras que s'apegan firme a éll, como a variedat clamada pavía. As variedaz de carne blanca son tipicament muito dulzas, con poco taste aceto y as mas populars de países como China, Chapón y os suyos vecins asiaticos, mientres que las de carne amariella preferidas por os países europeus y norteamericans, poseyen un fundo aceto, que se gusta chunto a la dulzor. A pelarza d'as dos variedaz tien tonos royizos.
A Lueza (Charo)
Cheografía
Se troba en a cuentra de o tozal de Charo con o barranco d'a Usía, anque mas alto que no lo paso de o dito corso d'augua, y se concara aproximadament a 1 kilometro linial de Charo (bella cosa mas en contando os desnivels que cal salvar ta ir-ie), que enantes yera accesible dende a fondonada de a Usía chusto por debant de a Lueza. Por debaixo d'a Lueza, o solano de Ranyín prencipia a perder altaria poquet-a-poquet dica Tierrantona (que ye en a fondonada d'a Usía), que dista bels 2 km linials y 2,5 si se i va por a carretera.
Prunus persica
Historia
Son orichinarios de China, a on yeran simbolo de larga vida. Os musulmans no los introducioron en a Peninsula Iberica, como gosa dicir-se cuan se charra d'a historia de l'agricultura espanyola, con os musulmans como elementos civilizadors que tot lo fan y lo introducen tot. Unos ruellos trobatos en o chacimiento vigués de Rosalía de Castro II d'epoca romana y a palabra presco que deriva d'o latín Persicum, igual que as denominacions en cuasi toz os idiomas occidentals, prueban que estioron os romanos qui los introdución.
A Lueza (Charo)
Urbanistica
As casas de a Lueza s'estructuran arredol d'una sola carrera, en a que se i presenta la primer construcción una torraza defensiva ta guardar a dentrada ta l'aldeya, que en l'actualidat tiene bel altro uso. Una d'as tres casas ye Casa Lueza, un casal fortificau que omne data d'oríchens arquitectonicas romanicas, y que s'ha quiesto considerar o primordio de a población. Como pasa tamién con belaltras casas fuertes por tot a Fueva, se puede logar a casa Lueza como vivienda de turismo rural.
Prunus persica
Historia
Dende China plegoron ta Persia por a rota d'a Seda. Teofastro, disciplo d'Aristótil y con tendencias botanicas, ya los describió enta o 300 aC; tamién o mesmo Plinio o Viello los menciona, y apareixen representatos en os frescos de Pompeya. Introdueitas en o Mediterranio occidental dende Orient en a epoca romana, se diciban MALUS PERSICUS u mazanas de Persia, porque l'imperio mugaba en Orient con Persia y pensaban que en yeran orichinarias.
A Lueza (Charo)
Etimolochía
D'alcuerdo con o investigador Manuel Benito Moliner, o toponimo «a Lueza», como tamién pasaría con os altros lugars que en Aragón contienen o nombre «lueza», dimanaría de a parola latina <*LOSA por trobar-se toz en cantimplanos. Ixe termin se conoix que yera una parola exclusiva d'o latín parlau en Hispania, amprada posiblement de bella luenga celtica charrada por os nativos.
Prunus persica
Fitonimia
O codonyo se clamaba MALUS MELUS, mazana de miel, u MALUS COTONIUS, estando COTONIUS a codonyera. Como a sobén se feban empeltes ta millorar o fruito, rematoron idenficando-sen os dos, MALUS PERSICUS y MALUS COTONIUS en bel romance hispanico interior; en castellano por eixemplo dando Melocotón como nombre ta o presco y membrillo ta o codonyo, de MALUS MELUS y con sufixo -illo. En galaicoportugués, asturiano y catalán continaron emplegando-sen derivatos de PERSICUM, igual como en occitán, francés y italiano.
Verges
Verges ye un municipio catalán situato en a comarca d'o Baixo Empordán y provincia de Chirona.
A suya población ye de 1.195 habitants (2008), en una superficie de 9,70 km² con una densidat de población de 123,20 hab/km².
Cheografía
A localidat de Verges ye situata a 23 metros d'altaria sobre o livel d'a mar.
Prunus persica
Pavía
thumb|Nectarina
A pavía ye una variant d'o presco con pela no pas pilosa, manimenos, perteneix a la mesma especie. En muitas ocasions esta variedat naix d'o mesmo árbol d'o presco como un chito mutau que suele empeltrar-se ta creyar una especie a cautivar. No ye raro que os árbols presquers produzcan de cabo ta cuan bellas pavías y viceversa. Éstas, igual como os prescos pueden estar de carne blanca u amariella y apegada a lo cascuello u suelta.
Motor de videochuego
Os desembolicadors pueden fer servir motors de videochuegos pa construyir chuegos pa consolas de videochuegos y atros tipos d'ordinadors. A funcionalidat prencipal que gosa proporcionar un motor de chuego puede incluyir un motor de renderizau (renderizador) pa graficos 2D u 3D, un motor de fisica u detección de colisions (y respuesta a colisions), soniu, seqüencias de comandos, animación, intelichencia artificial, retz, transmisión, administración de memoria, subprocesos, suporte de localización, graficos de scena y suporte de video pa cinematicas. Os implementadores de motors de chuegos a ormino estalbian en o proceso de desembolique de chuegos reutilizando u adaptando, en gran parti, o mesmo motor de chuegos pa producir chuegos muit diferents u pa aduyar a portiar chuegos a multiples plataformas.
Prunus persica
Pavía
A primer referencia cuaternada d'as pavías nos leva ta 1616 en Anglaterra, pero con toda probabilidat habrían estau cultivadas muito antes en Asia Central.
Cautivo
Os presquers vechetan en una zona prou restrinchida, pos menestan unas condicions de fredor que as zonas subtropicals no reunen y, de vez, no son guaire resistents; de verano le cal temperaturas altas ta madurar a cullida. Bellas rechions productoras de prescos d'as mas importants son: California, Carolina d'o Sud, Colorado, Cheorchia y rechions güegants de Canadá; os países d'a cuenca mediterrania y cualques zonas de China.
A mas gran parte d'os presquers que se venden en os verchels son eixemplars d'empeltre. Son propensos a una malautía clamada enrebullamiento d'a fuella, causada por un fongo (taphrina deformans), que por un regular no afecta dreitament la fruita encara que en reduce a cullida, ya que provoca una defoliación parcial de l'árbol. A fruita ye muito susceptible a la gomosi, malotía funguica causada por o monilinia fructicola.
Plantación
thumb
A exposición d'esta especie ha d'estar a pleno sol y con buena ventilación. Esto permite que l'aire fredo circule durantes d'as nueiz fredas y mantien a zona fresca en verano. A millor época ta plantar-los ye l'esprencipiar de l'hibierno, asinas forma las radices y tienen tiempos d'asentar-se ta poder alimentar a brotación primaveral.
Fertilizant
Os presquers tienen altizas necesidaz de nutrients, requerindo mas nitrocheno que a mayor parte d'os fruitals. Se puet aplicar un abono NPK con regularidat y un aporte extra de fiemo de corral d'agüerro, dimpués d'a cullida.